เปิดชื่อ 14 หุ้นขึ้น XD วันนี้ PTT-TU-CPN นำทัพ โบรกฯ คาดกระทบดัชนี 4 จุด
เปิดชื่อ 14 หุ้นขึ้น XD วันนี้ PTT-TU-CPN นำทัพ โบรกฯ คาดกระทบดัชนี 4 จุด
6 มี.ค. 2561

ผู้สื่อข่าวรายงานว่า ในวันนี้ ( 6 มี.ค.) มีหุ้นที่จะขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) ทั้งหมด 14 หลักทรัพย์ สำหรับรายชื่อทั้งหมดมีดังนี้
โดย บล.กรุงศรี ประเมินว่า SET จะรีบาวด์ขึ้นทดสอบ 1,815 จุดบวกลบ ก่อนจะอ่อนตัวลง จาก Sentiment เชิงบวกปัจจัยต่างประเทศหลังปธน.ทรัมป์ส่งสัญญาณอาจยกเลิกการเรียกเก็บภาษีน้ำเข้าเหล็กและอลูมิเนียม ซึ่งทำให้คลายความกังวลการกีดกันการค้า นอกจากนี้ยังได้แรงหนุนจากการดีดตัวขึ้นของราคาน้ำมันดิบโลกหลัง IEA คาดการณ์อุปสงค์น้ำมันจะเพิ่มขึ้นต่อเนื่องจนถึงปี 2566
อย่างไรก็ตามการขึ้น XD ของหุ้นขนาดใหญ่ในวันนี้ เช่น PTT @12 บาท CPN @1.40 บาท TU @0.34 บาท (คาดมีผลต่อดัชนีราว 4 จุด) รวมถึง Fund Flow ต่างชาติที่ยังคงไหลออกต่อเนื่องจะเป็นแรงกดดันต่อดัชนีให้มีความผันผวน
อนึ่ง การขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล